**ZMLUVA O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

**Vykonávateľ:**

Názov: Úrad vlády Slovenskej republiky, Úrad podpredsedu vlády, ktorý neriadi ministerstvo

Sídlo: Námestie slobody 1, 813 70 Bratislava

IČO: 00 151 513

Bankové spojenie:

Číslo účtu v tvare IBAN:

(ďalej ako „Úrad vlády SR“)

(ďalej ako „**Vykonávateľ**“)

a

**Prijímateľ:**

Názov: [●]

Sídlo: [●]

IČO: [●]

Bankové spojenie: [●]

Číslo účtu v tvare IBAN: [●]

Konajúca osoba: [●]

Poštová adresa: [●]

(ďalej ako „**Prijímateľ**“)

(**Vykonávateľ** a **Prijímateľ** sa pre účely tejto Zmluvy označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“)

1. **ÚVODNÉ USTANOVENIA** 
   1. Táto Zmluva o poskytnutí prostriedkov mechanizmu na podporu obnovy a odolnosti bez príloh sa v texte označuje ako „**Zmluva o poskytnutí prostriedkov mechanizmu**“. Neoddeliteľnú súčasť **Zmluvy o poskytnutí prostriedkov mechanizmu** tvorí **Príloha č. 1**, ktorú tvoria **Všeobecné zmluvné podmienky** (ďalej aj ako „**VZP“**), v ktorých sa v nadväznosti na § 273 Obchodného zákonníka bližšie upravujú práva, povinnosti a postavenie **zmluvných strán**, vrátane postupov pri poskytovaní a používaní **Prostriedkov mechanizmu**, **Príloha č. 2**, ktorú tvorí **Opis Projektu, Príloha č. 3**, ktorú tvoria **Výstupy Projektu** a**Príloha č. 4** , ktorú tvorí **Podrobný rozpočet Projektu. Zmluva o poskytnutí prostriedkov mechanizmu** vrátane všetkých príloh v znení neskorších zmien a doplnení sa v texte označuje ako „**Zmluva**“.
   2. Pojmy použité v tejto **Zmluve** sú definované v **Zmluve o poskytnutí prostriedkov mechanizmu**, vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
   3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa tohto článku 1 **Zmluvy o poskytnutí prostriedkov mechanizmu**.
   4. **Zmluvné strany** sa dohodli, že v prípade, ak **Prijímateľovi** vyplývajú zo **Zmluvy** akékoľvek povinnosti, ktoré je povinný plniť voči Úradu vlády SR ako **Vykonávateľovi**, bude ich plnenie adresovať voči Sprostredkovateľovi uvedenému v záhlaví tejto **Zmluvy o poskytnutí prostriedkov mechanizmu** pri vymedzení **Zmluvných strán**, s výnimkou prípadu, ak z písomného oznámenia Úradu vlády SR ako **Vykonávateľa** alebo Sprostredkovateľa **Prijímateľovi** bude vyplývať iná inštrukcia.
   5. Ak nie je v Zmluve uvedené inak, za dni sa považujú pracovné dni. Lehota určená podľa dní začína plynúť prvým pracovným dňom nasledujúcim po kalendárnom dni, kedy nastala skutočnosť určujúca začiatok lehoty. Lehota končí okamihom uplynutia posledného dňa lehoty. Na účely Zmluvy lehota počítaná podľa týždňov, mesiacov alebo rokov začne plynúť dňom, kedy nastala skutočnosť, ktorá je rozhodujúca pre jej začiatok, a končí uplynutím toho kalendárneho dňa, ktorý sa svojím pomenovaním alebo číslom zhoduje s dňom, keď nastala skutočnosť určujúca začiatok lehoty. Ak takýto kalendárny deň v mesiaci nie je, pripadne koniec lehoty na posledný deň v mesiaci. Ak pripadne posledný deň lehoty na sobotu, nedeľu alebo na deň pracovného pokoja v zmysle zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov, je posledným dňom lehoty najbližší nasledujúci pracovný deň. Pravidlo počítania lehôt stanovené v predchádzajúcej vete sa neuplatní v prípade, ak ukončenie plnenia má nastať najneskôr v konkrétne stanovený dátum označený dňom, mesiacom a rokom; v tomto prípade sa za deň ukončenia plnenia považuje práve tento dátum bez ohľadu na iné okolnosti.
2. **predmet a účel zmluvy** 
   1. **Zmluvné strany** uzatvárajú túto **Zmluvu** za účelom realizácie **časti investície** v rámci **Plánu obnovy a odolnosti Slovenskej republiky** (ďalej len „Plán obnovy“) prostredníctvom **Projektu** špecifikovaného v ods. 2.3 tohto článku **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
   2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o** **prostriedky mechanizmu,** ktorá splnila podmienky poskytnutia **Prostriedkov mechanizmu**, registrovanej pod číslom <spisové číslo registrovanej **Kladne posúdenej žiadosti o** **prostriedky mechanizmu**>, predloženej v rámci **Výzvy** **Vykonávateľa,** názov **Výzvy**: Výzva na predkladanie žiadostí o poskytnutie prostriedkov mechanizmu na podporu obnovy a odolnosti zameraná na podporu vývoja inovatívnych digitálnych riešení 2, kód **Výzvy**: 09I05-03-V04 zo dňa 24. októbra 2024 podľa § 12 ods. 2 zákona o mechanizme.
   3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na **Realizáciu Projektu**, ktorý je predmetom **Kladne posúdenej** **žiadosti o prostriedky mechanizmu**:

**Názov Projektu**: <*názov* >

**Kód Projektu**: <*kód* >

**Názov investície:** 5: Výskum a inovácie pre digitalizáciu ekonomiky

**Názov komponentu**: 9: Efektívnejšie riadenie a posilnenie financovania výskumu, vývoja a inovácií Plánu obnovy a odolnosti Slovenskej republiky.

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.** **Zmluvné strany** berú na vedomie, že **Projekt** a z neho vyplývajúce poskytovanie **Prostriedkov mechanizmu Prijímateľovi** zo strany **Vykonávateľa** musí byť vždy v súlade s **Právnym rámcom**.
  2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii**, vyplatiť zodpovedajúcu časť **Prostriedkov mechanizmu Partnerovi** (ak relevantné)a zabezpečiť **Realizáciu** **Projektu** podľa **Zmluvy** **Riadne** a **Včas** tak, aby bol dosiahnutý **Cieľ Projektu.**
  3. Neuplatňuje sa.
  4. V súvislosti s preukázaním plnenia **Cieľa Projektu** je Prijímateľ povinný zabezpečiť, aby boli osobné údaje spracúvané v súlade so všeobecne záväznými právnymi predpismi; uvedené platí bez ohľadu na to, či ide o osobné údaje získané od dotknutej osoby alebo o údaje získané z informačného systému tretej osoby. Na účely Zmluvy je dotknutou osobou - fyzická osoba v zmysle čl. 4 ods. 1 nariadenia Európskeho Parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „všeobecné nariadenie o ochrane údajov“).
  5. Podmienky poskytnutia Prostriedkov mechanizmu uvedené vo Výzve a vyplývajúce z Právneho rámca musia byť splnené aj počas platnosti a účinnosti Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné. Prerušenie plnenia alebo porušenie dodržania podmienok poskytnutia Prostriedkov mechanizmu podľa prvej vety sa považuje za podstatné porušenie Zmluvy podľa článku 11 VZP, ak z Právneho rámca a/alebo zo Záväznej dokumentácie nevyplýva vo vzťahu k jednotlivým podmienkam poskytnutia Prostriedkov mechanizmu iný postup.
  6. **Vykonávateľ** sa zaväzuje využívať dokumenty súvisiace s **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie**, zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie zverejnenie informácií o **Prijímateľovi** (vrátane osobných údajov) a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 8 zákona o mechanizme.

1. **výdavky A FINANCOVANIE projektu**
   1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky ........................ EUR (slovom.............eur), **Celkové oprávnené výdavky** na **Realizáciu Projektu** predstavujú sumu ......................EUR (slovom: ..... eur).
   2. **Prijímateľ** vyhlasuje, že:
2. má zabezpečené zdroje financovania **Projektu** vo výške sumy ...................... EUR (slovom: ..... eur),
3. zabezpečí zdroje financovania na úhradu všetkých neoprávnených výdavkov na **Realizáciu Projektu**, ktoré budú nevyhnutné na dosiahnutie **Cieľa Projektu**.
   1. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať systémom refundácie a/alebo zálohových platieb.
   2. Jedna zálohová platba môže byť poskytnutá maximálne do výšky 40 % z výšky Prostriedkov mechanizmu v zmysle ods. 3.1. tejto Zmluvy.
   3. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1. **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi** závisí od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa čl. 4 **VZP.**
   4. **Obdobie oprávnenosti výdavkov** začína plynúť dňom **Začatia realizácie Projektu**, najskôr však dňom predloženia žiadosti o poskytnutie prostriedkov mechanizmu s registračným číslom uvedeným v čl. 2 ods. 2.2 **Zmluvy o poskytnutí prostriedkov mechanizmu Vykonávateľovi** a končí **Ukončením vecnej realizácie Projektu** v súlade s touto **Zmluvou** „najneskôr však 30. júna 2026“ (ďalej len **„Obdobie oprávnenosti výdavkov“**).
   5. **Prijímateľ** sa zaväzuje, že on ani **Partner** (ak relevantné) neprijme a nebude požadovať dotáciu, príspevok, grant alebo inú formu pomoci na **Realizáciu Projektu**, na ktorý sú poskytované **Prostriedky mechanizmu** v zmysle tejto **Zmluvy** a ktorá by predstavovala dvojité financovanie tých istých výdavkov z verejných zdrojov, zdrojov Európskej Únie (ďalej len „EÚ“) alebo iných nástrojov finančnej pomoci poskytnutej Slovenskej republike (ďalej len „SR“) zo zahraničia. **Prijímateľ** zároveň vyhlasuje, že jemu ani **Partnerovi** (ak relevantné) nebola poskytnutá dotácia, príspevok, grant alebo iná forma pomoci na **Realizáciu Projektu**, na ktorú **Prijímateľ** požaduje poskytnutie **Prostriedkov mechanizmu,** a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. Dvojitým financovaním sa rozumie aj situácia, ak sa Cieľ Projektu dosiahne nielen použitím **Prostriedkov mechanizmu**, ale aj využitím iných zdrojov z rozpočtu EÚ, pričom takéto použitie nebolo vopred indikované Európskej komisii v rámci Plánu obnovy a zohľadnené v nákladovom ohodnotení príslušnej investície. Za dvojité financovanie sa považuje aj situácia, ak výsledok Projektu alebo jeho časti je vykazovaný Európskej komisii v rámci rôznych nástrojov podpory bez ohľadu na spôsob vykazovania výsledku. Dvojité financovanie predstavuje aj porušenie ustanovenia článku 9 Nariadenia (EÚ) č. 2021/241. Ak sa **Prijímateľ** dozvie o skutočnostiach, ktoré by mohli predstavovať dvojité financovanie podľa tohto odseku alebo podľa čl. 9 nariadenia EÚ 2021/241, alebo sa dozvie o tom, že na dosiahnutie Cieľa Projektu boli alebo majú byť Prijímateľovi alebo **Partnerovi** (ak relevantné) poskytnuté ďalšie prostriedky z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia, je Prijímateľ povinný Bezodkladne o týchto skutočnostiach informovať Vykonávateľa. V prípade porušenia uvedených povinností ide o podstatné porušenie **Zmluvy** podľa čl. 11 **VZP**.
   6. **Prijímateľ** alebo **Partner** (ak relevantné), na ktorého sa vzťahuje povinnosť zápisu do registra partnerov verejného sektora, vyhlasuje, že on, aj **Partner (**ak relevantné) je zapísaný v registri partnerov verejného sektora podľa zákona o registri partnerov verejného sektora a tento zápis bude trvať minimálne počas doby uvedenej v § 4 ods. 1 zákona o registri partnerov verejného sektora.

Ak sa na **Prijímateľa** a/alebo**Partnera**:

1. vzťahuje povinnosť zápisu do registra partnerov verejného sektora a/alebo povinnosť zápisu **Konečného užívateľa výhod** podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov (ďalej len „zákon o obchodnom registri“) a/alebo má povinnosť zápisu konečného užívateľa výhod do iného príslušného registra podľa iného osobitného právneho predpisu:
   1. **Prijímateľ** týmto vyhlasuje, že uvedená povinnosť je k dátumu podpisu **Zmluvy** splnená;
   2. **Prijímateľ** je povinný poskytnúť **Vykonávateľovi** odkaz na webové sídlo, na ktorom je verejne dostupná informácia o **Konečnom užívateľovi výhod** (v rozsahu meno, priezvisko, dátum narodenia, adresa pobytu) **Prijímateľa** a **Partnera** (ak relevantné). Ak verejne dostupná informácia o **Konečnom užívateľovi výhod** nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o **Konečnom užívateľovi výhod** **bezodkladne,** najneskôr do 30 kalendárnych dní, kedy zmena **Konečného užívateľa výhod** nastala. Ak informácia o **Konečnom užívateľovi výhod** (v rozsahu meno, priezvisko, dátum narodenia, adresa pobytu) nie je verejne dostupná, **Prijímateľ** preukáže **Vykonávateľovi**, že bol podaný návrh na zápis **Konečného užívateľa výhod** podľa zákona o registri partnerov verejného sektora a/alebo zákona o obchodnom registri a zároveň**Vykonávateľovi** poskytne informáciu o **Konečnom užívateľovi výhod**, a to najneskôr pri podpise **Zmluvy**;
2. nevzťahuje povinnosť zápisu do registra partnerov verejného sektora a/alebo povinnosť zápisu **Konečného užívateľa výhod** podľa zákona o obchodnom registri alebo do iného príslušného registra podľa iného osobitného právneho predpisu, je **Prijímateľ** povinný **Vykonávateľovi** poskytnúť informáciu o **Konečnom užívateľovi výhod**, a to najneskôr pri podpise **Zmluvy**. Ak dôjde ku zmene **Konečného užívateľa výhod u Prijímateľa** a/alebo **Partnera**, **Prijímateľ** je povinný poskytnúť **Vykonávateľovi** aktuálnu informáciu o **Konečnom užívateľovi výhod** **bezodkladne,** najneskôr do 30 kalendárnych dní, kedy zmena **Konečného užívateľa výhod** nastala;
3. neuplatňuje sa.

Porušenie povinností alebo vyhlásení **Prijímateľa** uvedených v tomto odseku predstavuje podstatné porušenie **Zmluvy** podľa čl. 11 **VZP**.

* 1. **Prijímateľ** berie na vedomie, že **Prostriedky mechanizmu**, a to aj každá ich časť je finančným prostriedkom vyplateným zo štátneho rozpočtu SR. Prostriedky mechanizmu sú zdrojovo kryté z prostriedkov z rozpočtu Európskej únie a neoprávnené nakladanie s nimi môže predstavovať trestný čin poškodzovania finančných záujmov Európskej únie. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP** a zabezpečiť strpenie **Partnerom** výkonu takejto kontroly a auditu.
  2. **Prijímateľ** sa zaväzuje, že poskytnutím alebo použitím Prostriedkov mechanizmu nedôjde k porušeniu reštriktívnych opatrení alebo sankcií EÚ, k porušeniu iných sankcií alebo obdobných opatrení, k dodržiavaniu ktorých sa SR zaviazala, ani k porušeniu zákona č. 289/2016 Z. z. o vykonávaní medzinárodných sankcií v znení neskorších predpisov. V prípade porušenia uvedených povinností ide o podstatné porušenie Zmluvy podľa článku 11 VZP.

1. **Osobitné ustanovenia**
   1. **Prijímateľ** sa zaväzuje predložiť **Žiadosť o** **platbu** (ďalej aj„**ŽoP)** **Vykonávateľovi** minimálne raz do konca kalendárneho mesiaca bezprostredne nasledujúceho po skončení každého kalendárneho štvrťroka, pričom všetky **Oprávnené výdavky**, ktoré **Prijímateľ** a/alebo **Partner** (ak relevantné) uhradil v príslušnom kalendárnom štvrťroku, musí predložiť v žiadostiach o platbu najneskôr do konca kalendárneho mesiaca bezprostredne nasledujúceho po skončení príslušného kalendárneho štvrťroka. **Prijímateľ** sa zaväzuje predložiť **Záverečnú žiadosť o** **platbu Vykonávateľovi** najneskôr do jedného mesiaca po **Ukončení vecnej realizácie Projektu. ŽoP Prijímateľ** predkladá podľa pravidiel stanovených v **Záväznej dokumentácií**.V prípade kombinácie systémov financovania platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP** **Prijímateľa** určí **Vykonávateľ** v **Záväznej dokumentácii.**

4.1.1       Za účelom pravidelného získavania informácií o plnení míľnikov/výstupov **Projektu** má **Prijímateľ**  povinnosť predkladať:

1. priebežnú monitorovaciu správu na vyzvanie **Vykonávateľa,** príp. v termínoch určených **Vykonávateľom** v**Záväznej dokumentácii** a
2. záverečnú monitorovaciu správu spolu so **Záverečnou žiadosťou o platbu.**

4.2.Neuplatňuje sa.

4.3. Neuplatňuje sa.

4.4. **Prijímateľ** berie na vedomie, že **Prostriedky mechanizmu**, ktoré sú poskytnuté podľa tejto **Zmluvy**,predstavujú štátnu pomoc poskytovanú v súlade s pravidlami EÚ pre štátnu pomoc a zákonom o štátnej pomoci a sú poskytované v súlade so Schémou štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR v platnom znení (ďalej len „Schéma štátnej pomoci“ alebo „schéma pomoci“) je evidovaná Európskou komisiou pod číslom SA.111266 a je verejne dostupná na nasledovnom odkaze <https://bitly.cx/Y1Dmil> v súlade s nariadením Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1).

Poskytnutím Prostriedkov mechanizmu nesmie dôjsť k poskytnutiu štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ pre pomoc de minimis a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Prijímateľ sa zaväzuje, že počas Realizácie Projektu a Doby udržateľnosti Projektu nedôjde k zmene skutočností, na základe ktorých by bolo možné posúdiť poskytnutie Prostriedkov mechanizmu, ako poskytnutie štátnej pomoci/pomoci de minimis v rozpore s pravidlami EÚ pre štátnu pomoc, resp. pravidlami EÚ a SR pre pomoc de minimis. Ak Prijímateľ túto podmienku poruší, ide o podstatné porušenie Zmluvy podľa článku 11 VZP.

Ak Prijímateľ zmení charakter Aktivít alebo bude v rámci Projektu alebo v súvislosti s ním vykonávať akékoľvek úkony, v dôsledku ktorých by došlo k poskytnutiu štátnej pomoci/pomoci de minimis v rozpore s uplatniteľnými pravidlami EÚ pre oblasť štátnej pomoci, s uplatniteľnými pravidlami EÚ a SR pre pomoc de minimis alebo so zákonom o štátnej pomoci, ide o podstatné porušenie Zmluvy podľa článku 11 VZP a Prijímateľ je povinný vrátiť a zároveň Vykonávateľ je povinný vymôcť vrátenie štátnej pomoci/pomoci de minimis poskytnutej v rozpore s uplatniteľnými pravidlami vyplývajúcimi z právnych predpisov SR alebo právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ.

4.5. **Prijímateľ** vyhlasuje, žezabezpečí **Realizáciu Projektu** za účasti **Partnera**:

Názov: [●]

Sídlo: [●]

Bankové spojenie: [●]

Číslo účtu v tvare IBAN: [●]

IČO: [●]

Konajúca osoba: [●]

Poštová adresa: [●]

(ďalej ako „**Partner 1**“)

a

Názov: [●]

Sídlo: [●]

IČO: [●]

Bankové spojenie: [●]

Číslo účtu v tvare IBAN: [●]

Konajúca osoba: [●]

Poštová adresa: [●]

(ďalej ako „**Partner 2**“).

**Prijímateľ** vyhlasuje, ževzťahy s **Partnerom** sú upravené Zmluvou o partnerstve uzatvorenou dňa XX.XX.XXXX. **Prijímateľ** je povinný mať počas účinnosti tejto **Zmluvy** uzatvorenú Zmluvu o partnerstve s **Partnerom** za účelom **Realizácie Projektu** a za účelom poskytnutia zodpovedajúcej časti **Prostriedkov mechanizmu** **Partnerovi**. **Zmluvné strany** sa dohodli, že akékoľvek zmeny Zmluvy o partnerstve je **Prijímateľ** povinný **Vykonávateľovi** oznámiť Bezodkladne odo dňa uskutočnenia tejto zmeny, inak ide o podstatné porušenie **Zmluvy o poskytnutí prostriedkov mechanizmu**. **Prijímateľ** sa zaväzuje, že žiadne ustanovenie Zmluvy o partnerstve nebude v rozpore s touto **Zmluvou** alebo obchádzať ustanovenia tejto **Zmluvy**.

1. **KOMUNIKÁCIA A DORUČOVANIE**

5.1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú **zmluvné strany** povinné uvádzať kód **Projektu** a názov **Projektu** podľa článku 2 odsek 2.3. **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu prednostne elektronickú podobu komunikácie. **Zmluvné strany** sa zaväzujú, že v nevyhnutných prípadoch môže byť písomná komunikácia v listinnej podobe a **zmluvné strany** budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.

5.2. **Zmluvné strany** sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok.

5.3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.

5.4.Elektronickou podobou komunikácie sa podľa odseku 5.1. tohto článku **Zmluvy o poskytnutí prostriedkov mechanizmu** rozumie najmä:

* + 1. komunikácia prostredníctvom Ústredného portálu verejnej správy; **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu);
    2. komunikácia prostredníctvom informačného systému pre Plán obnovy, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,

5.5. Komunikácia prostredníctvom elektronickej správy (e-mailu) v rámci komunikácie súvisiacej so **Zmluvou** plní pre **zmluvné strany** výhradne podpornú funkciu. **Zmluvné strany** sa zaväzujú používať e-mailové adresy oznámené podľa odseku 5.8 tohto článku **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.

5.6. V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku **Zmluvy o poskytnutí prostriedkov mechanizmu** považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej **zmluvnej strany**, a to aj vtedy, ak sa adresát o tom nedozvedel.

5.7. Písomnosť zasielaná druhej **zmluvnej strane** v listinnej podobe podľa **Zmluvy** sa považuje za doručenú, ak dôjde do sféry dispozície druhej **zmluvnej strany** na adresu uvedenú v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:

5.7.1. uplynutiu úložnej (odbernej) lehoty písomnosti zasielanej poštou druhou **zmluvnou stranou**, ak nedôjde k jej vráteniu podľa ods. 5.7.3. **Zmluvy o poskytnutí prostriedkov mechanizmu**,

5.7.2 odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,

5.7.3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“), podľa toho, ktorá skutočnosť nastane skôr.

5.8. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty príslušnej **zmluvnej strany**, ktorá je adresátom, teda momentom, kedy **zmluvnej strane**, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že ich vzájomná komunikácia podľa tohto článku **Zmluvy o poskytnutí prostriedkov mechanizmu** nebude prebiehať prostredníctvom e-mailu. Za účelom realizácie doručovania prostredníctvom e-mailu, sa **zmluvné strany** zaväzujú:

5.8.1. vzájomne si písomne oznámiť svoje e-mailové adresy, ktoré budú v rámci tejto formy komunikácie používať, Bezodkladne aj  ich aktualizáciu, pričom nesplnenie tejto povinnosti bude zaťažovať tú **zmluvnú stranu**, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú,

5.8.2. vzájomne si písomne oznámiť všetky údaje, ktoré budú potrebné pre tento spôsob doručovania,

5.8.3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, v dôsledku čoho sa na ňu bude aplikovať výnimka z doručovania uvedená za bodkočiarkou v základnom texte tohto odseku 5.8.

5.9. **Prijímateľ** je zodpovedný za riadne označenie poštovej schránky na účely listinnej komunikácie **zmluvných strán**.

5.10. **Zmluvné strany** sa zaväzujú, že vzájomná komunikácia bude prebiehať v slovenskom jazyku alebo českom jazyku. Všetka dokumentácia predkladaná **Prijímateľom** v súvislosti so **Zmluvo**u alebo s **Projektom** bude predkladaná v slovenskom jazyku alebo českom jazyku. V prípade, ak bola dokumentácia vyhotovená v inom jazyku ako v jazyku podľa prvej vety, pre jej použitie pre účely **Projektu** alebo **Zmluvy** je potrebný preklad do slovenského jazyka, ak **Vykonávate**ľ neurčí, že je potrebný úradný preklad.

5.11. Ak relevantné, **Zmluvné strany** sa môžu v nadväznosti na znenie Zmluvy o partnerstve dohodnúť, že v určitých otázkach bude komunikovať **Vykonávateľ** priamo s **Partnerom**. Dohoda nemusí byť obsiahnutá na tej istej listine, avšak pre jej platnosť sa vyžaduje súhlas **Vykonávateľa**, **Prijímateľa** a **Partnera**, presné vymedzenie záležitostí, resp. okruhu záležitostí, v ktorých bude komunikácia prebiehať priamo medzi **Vykonávateľom** a **Partnerom**, a v prípade, ak to bude vyžadovať **Prijímateľ**, bude obsahovať aj spôsob, ako sa o obsahu tejto komunikácie dozvie **Prijímateľ**. Pravidlá dohodnuté v **Zmluve** ohľadom okamihu doručenia sa v prípade takejto komunikácie **Vykonávateľa** s **Partnerom** uplatnia tak, ako keby išlo o komunikáciu **Vykonávateľa** s **Prijímateľom**.

**5a. OCHRANA OSOBNÝCH ÚDAJOV**

5a.1. Prijímateľ týmto berie na vedomie, že sú spracúvané jeho osobné údaje v zmysle čl. 6 ods. 1 písm. b), c) a e) všeobecného nariadenia o ochrane údajov. Účelom spracúvania je realizácia, kontrola, propagácia a predkladanie správ o časti investície a/alebo reformy v rámci Plánu obnovy prostredníctvom Projektu špecifikovaného v ods. 2.3 článku 2 Zmluvy o poskytnutí prostriedkov mechanizmu.

5a.2. Právnym základom spracúvania osobných údajov je čl. 6 ods. 1 písm. b), c) a e) všeobecného nariadenia o ochrane údajov, čl. 22 a 34 nariadenia (EÚ) 2021/241, § 25 zákona o mechanizme a táto Zmluva.

5a.3. Vykonávateľ je v tomto prípade prevádzkovateľom podľa čl. 4 ods. 7 všeobecného nariadenia o ochrane údajov.

5a.4. Právnym základom spracúvania osobných údajov je čl. 6 ods. 1 písm. b), c) a e) všeobecného nariadenia o ochrane údajov, čl. 22 a 34 nariadenia (EÚ) 2021/241, § 25 zákona o mechanizme a táto Zmluva.

5a.5. Príjemcom osobných údajov môže byť NIKA, Európska komisia a v prípade propagácie časti investície a/alebo reformy aj poskytovatelia mediálnych služieb a verejnosť.

5a.6. Neuskutočňuje sa automatizované rozhodovanie, vrátane profilovania, uvedené v čl. 22 ods. 1 a 4 všeobecného nariadenia o ochrane údajov.

5a.7. Na základe čl. 13 všeobecného nariadenia o ochrane údajov má Prijímateľ právo:

5a.7.1. žiadať o prístup k osobným údajom týkajúcim sa Prijímateľa (dotknutej osoby),

5a.7.2. na opravu, vymazanie alebo obmedzenie spracúvania osobných údajov, alebo namietať proti spracúvaniu osobných údajov,

5a.7.3. právo na prenosnosť osobných údajov,

5a.7.4. podať návrh na začatie konania o ochrane osobných údajov na Úrade na ochranu osobných údajov SR,

5a.7.5. kontaktovať zodpovednú osobu Vykonávateľa a NIKA:

(kontaktné údaje zodpovednej osoby Vykonávateľa)

(kontaktné údaje zodpovednej osoby NIKA)

Ďalšie informácie o spracúvaní osobných údajov sú dostupné na:

(webové sídlo Vykonávateľa a webové sídlo NIKA).

1. **ĎALŠIE ZÁVÄZNÉ DOJEDNANIA**

6.1. **Zmluvné strany** sa dohodli, že **Vykonávateľ** nebude povinný poskytovať plnenie podľa **Zmluvy** dovtedy, kým mu **Prijímateľ** nepreukáže spôsobom požadovaným **Vykonávateľom** v súlade so Záväznou dokumentáciou (prípadne kým nebude mať **Vykonávateľ** za preukázané na základe informácií, ktorými **Vykonávateľ** disponuje) splnenie nasledovných skutočností:

1. neuplatňuje sa;
2. neuplatňuje sa;
3. neuplatňuje sa;
4. voči **Prijímateľovi** a **Partnerovi** nie je vykonávaná exekúcia alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu vo výške vymáhaného nároku za všetky takto vykonávané exekúcie alebo iné výkony rozhodnutia vyššie ako 5 000 EUR (slovom: päťtisíc eur), alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s **Projektom**;
5. neexistencia dlhu voči **Prijímateľovi** a **Partnerovi** na daniach vedených miestne príslušným daňovým úradom v sume vyššej ako 170 EUR (slovom: stosedemdesiat eur), resp. preukázanie uhradenia dlhu na daniach vedených miestne príslušným daňovým úradom presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
6. neexistencia dlhu voči **Prijímateľovi** a **Partnerovi** na poistnom na sociálne poistenie (vrátane príspevkov na starobné dôchodkové sporenie) v sume vyššej ako 40 EUR (slovom: štyridsať eur), resp. preukázanie uhradenia dlhu na poistnom na sociálne poistenie (vrátane príspevkov na starobné dôchodkové sporenie) presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
7. neexistencia dlhu voči **Prijímateľovi** a **Partnerovi** na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR (slovom: sto eur), resp. preukázanie uhradenia dlhu na zdravotnom poistení presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
8. skutočnosť, že **Prijímateľ** a **Partner** (ak relevantné) splnili povinnosť nebyť podnikom v ťažkostiach podľa ods. 6.3 tohto článku **Zmluvy o poskytnutí prostriedkov mechanizmu**;
9. neexistencia odporúčania nepokračovať vo financovaní **Projektu** vyplývajúceho z **priebežného hodnotenia** a/alebo odborného stanoviska podľa článku 6 odsekov 6.5 a 6.6 **Zmluvy o poskytnutí prostriedkov mechanizmu**, t. j. je potrebné, aby mal **Vykonávateľ** z výsledku **priebežného hodnotenia** a/alebo odborného stanoviska za preukázané, že je možné a účelné vo financovaní **Projektu** pokračovať (ak relevantné);
10. skutočnosť, že **Prijímateľ** a **Partner** (ak relevantné) spĺňajú veľkostnú kategóriu v zmysle **Výzvy**. **Prijímateľ** je povinný na základe vyzvania **Vykonávateľa** predložiť všetky relevantné dokumenty potrebné na posúdenie/overenie veľkostnej kategórie **Prijímateľa** a **Partnera**, a to k momentu vzniku právneho nároku na poskytnutie **Prostriedkov mechanizmu** (t. j. k momentu nadobudnutia účinnosti Zmluvy). Porušenie tejto povinnosti môže predstavovať podstatné porušenie **Zmluvy** zo strany **Prijímateľa** v zmysle čl. 11 **VZP** s následkom zníženia **Prostriedkov mechanizmu** (zníženie intenzity pomoci) alebo aj možnosť odstúpenia od Zmluvy.

6.2. **Prijímateľ** sa zaväzuje uhradiť dlh alebo zabezpečiť uhradenie dlhu, ktorý by existoval v nadväznosti na odsek 6.1 písm. d) až g) tohto článku **Zmluvy o poskytnutí prostriedkov mechanizmu,** v súlade so **Záväznou dokumentáciou**. Ak Vykonávateľ bude mať za to, že **Prijímateľ** nepreukázal v zmysle **Záväznej dokumentácie** uhradenie dlhu, resp. schválenie splátkového kalendára na dlh a plnenie splátok podľa splátkového kalendára, uvedené predstavuje podstatné porušenie **Zmluvy** zo strany **Prijímateľa** a **Vykonávateľ** je oprávnený odstúpiť od**Zmluvy** v zmysle čl. 11 **VZP**.

6.3. **Prijímateľ** berie na vedomie, že ani on, ani **Partner** (ak relevantné) nesmie byť ku dňu nadobudnutia účinnosti **Zmluvy** podnikom v ťažkostiach podľa nariadenia EÚ 651/2014 (s výnimkou podnikov, ktoré neboli v ťažkostiach k 31. decembru 2019, ale stali sa podnikmi v ťažkostiach v období od 1. januára 2020 do 31. decembra 2021) a zároveň najneskôr do 10 dní od nadobudnutia účinnosti **Zmluvy** je povinný predložiť **Vykonávateľovi** údaje potrebné na vyhodnotenie tejto skutočnosti za Prijímateľa a za **Partnera** (ak relevantné) na vyplnenom formulári stanovenom v **Záväznej dokumentácii**.

6.4. **Prijímateľ** je povinný zabezpečiť, aby bol **Projekt** v súlade s princípom „výrazne nenarušiť“ v súlade s čl. 5 ods. 2 Nariadenia (EÚ) 2021/241 a spĺňal všeobecne záväzné právne predpisy v oblasti energetiky, klímy a životného prostredia, všeobecne záväzné právne predpisy v oblasti posudzovania vplyvov na životné prostredie, vrátane požiadaviek vyplývajúcich z ustanovení rámcovej smernice o vode, predovšetkým čl. 4 a 11, týkajúcich sa realizácie potrebných opatrení na zmiernenie nepriaznivých vplyvov na vodu, chránené biotopy a druhy priamo závislé od vody. Tieto zahŕňajú, tam kde je to technicky uskutočniteľné a ekologicky relevantné v závislosti od prítomných ekosystémov, opatrenia týkajúce sa zabezpečenia prepúšťania ekologických prietokov, migrácie rýb (napr. príprava projektovej dokumentácie pre výstavbu rybovodov), manažmentu sedimentov a opatrenia na ochranu habitatov s ohľadom na dosiahnutie dobrého stavu alebo potenciálu dotknutého vodného útvaru. Projekt nemôže výrazne narušiť žiaden z environmentálnych cieľov (zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov) uvedených v čl. 17 nariadenia o taxonómii v zmysle Výzvy. V prípade porušenia uvedenej povinnosti ide o podstatné porušenie Zmluvy podľa článku 11 VZP.

6.5 **Prijímateľ** berie na vedomie, že realizácia  **Predmetu Projektu** prebieha v súlade so **Zmluvou** a s **Kladne posúdenou žiadosťou o prostriedky mechanizmu**.

**Prijímateľ** je povinný a zároveň sa zaväzuje:

1. v súlade s **Výzvou** najneskôr k **Ukončeniu vecnej realizácie Projektu** dosiahnuť **Výstupy Projektu** podľa Prílohy č. 3 **Zmluvy o poskytnutí prostriedkov mechanizmu** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na priebežné dosahovanie **míľnikov Projektu**,
2. počas **Realizácie Projektu** zniesť výkon **priebežného hodnotenia** (ak relevantné) zabezpečeného **Vykonávateľom** zameraného na posúdenie dosahovania **míľnikov** a **Výstupov Projektu** v súlade s **Výzvou** tak, aby **Výstupy Projektu** boli (mohli byť) dosiahnuté najneskôr do **Ukončenia vecnej realizácie Projektu**. Zároveň je **Prijímateľ** povinný poskytnúť **Vykonávateľovi** všetku potrebnú súčinnosť pri výkone tohto hodnotenia a v súvislosti s ním. **Prijímateľ** sa tiež zaväzuje prijať opatrenia v súlade s výsledkami/odporučeniami tohto **priebežného hodnotenia**, informovať o nich **Vykonávateľa** a s ich zohľadnením zabezpečiť Riadnu **Realizáciu Projektu** a dosiahnutie **Cieľa Projektu**.

Porušenie akejkoľvek povinnosti podľa tohto odseku 6.5 predstavuje podstatné porušenie **Zmluvy** zo strany **Prijímateľa** a oprávňuje **Vykonávateľa** na mimoriadne ukončenie **Zmluvy** v zmysle čl. 11 **VZP.**

Plnenie povinností **Prijímateľa** podľa relevantných ustanovení článku 6 **Zmluvy o poskytnutí prostriedkov mechanizmu** vyhodnocuje **Vykonávateľ** na základe:

* 1. správ a informácií, ktoré je podľa článku 5 odsek 8 **VZP** **Prijímateľ** povinný **Vykonávateľovi** na požiadanie poskytnúť a
  2. záverečného a priebežného (ak relevantné) hodnotenia **Realizácie Projektu** a/alebo
  3. odborného stanoviska **Vykonávateľom** vybraného experta.

6.6. V prípade, ak na základe **priebežného hodnotenia** (ak relevantné) expert vybraný **Vykonávateľom**  neodporučí pokračovať vo financovaní **Projektu** alebo takýto záver vyplynie z odborného stanoviska alebo z vyhodnotenia **Vykonávateľa** podľa článku 6 odseku 6.5 bod i) až iii) **Zmluvy o poskytnutí prostriedkov mechanizmu**, **Vykonávateľ**:

1. nie je povinný uhradiť **Žiadosť o platbu**,
2. je oprávnený pozastaviť poskytovanie **Prostriedkov mechanizmu**,
3. je oprávnený odstúpiť od **Zmluvy**, ak to vyplýva z odporúčania experta a/alebo záverov priebežného hodnotenia,
4. je oprávnený požadovať vrátenie **Prostriedkov mechanizmu** alebo ich časti uplatnením **Mechanizmu pre vrátenie Prostriedkov mechanizmu** v zmysle odsekov 6.9. a 6.10. tohto článku **Zmluvy o poskytnutí prostriedkov mechanizmu**,
5. je oprávnený **Zmluvu** vypovedať podľa článku 11 **VZP**,
6. výdavky, ktoré v **Projekte** vzniknú/vznikli po termíne **priebežného hodnotenia** alebo po inom termíne určenom v hodnotení alebo stanovenom **Vykonávateľom**, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** podľa článku 14 **VZP**.

6.7. **Priebežné** **hodnotenie** je **Vykonávateľ** oprávnený vykonať v polovici **Obdobia** **realizácie Projektu**, ktorou sa pre tieto účely rozumie 50 percent **Obdobia** **realizácie Projektu** v zmysle harmonogramu **Projektu** vyplývajúceho z Prílohy č. 2 **Zmluvy o poskytnutí prostriedkov mechanizmu**. **Prijímateľ** je povinný Bezodkladne po uplynutí polovice **Obdobia** **realizácie Projektu** zaslať **Vykonávateľovi** hlásenie o stave implementácie **Projektu** vo vzťahu k dosahovaniu **Výstupov Projektu** a **míľnikov Projektu** (resp. Bezodkladne po schválení/akceptovaní žiadosti o zmenu v zmysle čl. 10 **VZP**, v spojení s ktorou má dôjsť k úprave/zmene harmonogramu **Projektu**, ak je táto zmena relevantná) na formulári určenom **Vykonávateľom.**

6.8. Po **Ukončení vecnej realizácie Projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosiahnutia **míľnikov** a **Výstupov Projektu** v súlade s **Výzvou.** Zároveň je **Prijímateľ** povinný poskytnúť **Vykonávateľovi** všetku súčinnosť pri výkone tohto hodnotenia a v  súvislosti s ním, ako aj zabezpečiť poskytnutie súčinnosti zo strany **Partnera**.

6.9. **Výstupy Projektu** musia byť dosiahnuté najneskôr k termínu **Ukončenia vecnej realizácie Projektu,** inak je **Vykonávateľ** oprávnený uplatniť **Mechanizmus pre vrátenie Prostriedkov mechanizmu uvedený** v odseku 6.10 tohto článku **Zmluvy o poskytnutí prostriedkov mechanizmu** (ďalej ako „**Mechanizmus pre vrátenie Prostriedkov mechanizmu**“). **Vykonávateľ** je na základe **Mechanizmu pre vrátenie Prostriedkov mechanizmu** oprávnený v zmysle výsledkov **priebežného hodnotenia** (ak relevantné) a/alebo **záverečného hodnotenia** zabezpečeného **Vykonávateľom** a/alebo odborného stanoviska podľa článku 6 odseku 6.5 **Zmluvy o poskytnutí prostriedkov mechanizmu** požadovať od **Prijímateľa** vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **Výstupov Projektu** stanovených v Prílohe č. 3 **Zmluvy o poskytnutí prostriedkov mechanizmu**, pričom výška požadovaného vrátenia **Prostriedkov mechanizmu** alebo jeho časti zodpovedá rozsahu a dôvodu nedosiahnutia **Výstupov Projektu,** dôvodu **Realizácie Projektu** spôsobom ohrozujúcim dosiahnutie **Výstupov Projektu**, resp. majúcim za následok ich nedosiahnutie, ako aj rozsahu ohrozenia ich dosiahnutia, resp. ich nedosiahnutia.

6.10. Pri aplikácii **Mechanizmu pre vrátenie Prostriedkov mechanizmu** **Vykonávateľ** zohľadňuje predovšetkým nasledovné faktory:

- množstvo a dôležitosť jednotlivých nedosiahnutých **Výstupov Projektu** pre **Projekt**, resp. dopad ich nedosiahnutia na **Realizáciu** **Projektu** ako celku, zrealizovanie/dosiahnutie/zabezpečenie **Predmetu Projektu,**

- priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní/hodnotenia v zmysle odsekov 6.5 a 6.6 tohto článku **Zmluvy o poskytnutí prostriedkov mechanizmu**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **Výstupov Projektu**,

- skutočnosť, či k nedosiahnutiu **Výstupov Projektu** mohlo dôjsť v dôsledku objektívnych príčin.

**Prostriedky mechanizmu** alebo ich časť požadovaná **Vykonávateľom** na základe **Mechanizmu pre vrátenie Prostriedkov mechanizmu** sa **Prijímateľ** zaväzuje vrátiť v súlade s článkom 14 **VZP**.

6.11. **Prijímateľ** sa zaväzuje:

a) ku dňu **Začatia realizácie Projektu** zabezpečiť vysporiadanie majetkovo-právnych vzťahov:

* 1. k nehnuteľnému majetku, v rámci ktorého sa bude realizovať **Projekt**,
  2. k hnuteľnému dlhodobému majetku, ktorý bude zhodnotený z **Prostriedkov mechanizmu**.

Spolu s prvou **ŽoP** je **Prijímateľ** povinný predložiť **Vykonávateľovi** všetky dokumenty preukazujúce splnenie povinnosti uvedenej v ods. 6.11. písm. a) bodu i. tohto článku. Táto podmienka musí byť splnená počas celého **Obdobia realizácie Projektu** až do **Ukončenia realizácie Projektu** v súlade s podmienkami stanovenými v **Záväznej dokumentácii**. Vo vzťahu k nehnuteľnému majetku podľa bodu i. vyššie môže v prípade, že to nezmarí dosiahnutie **Cieľa Projektu**, avšak výlučne so súhlasom **Vykonávateľa** dôjsť k dočasnému neplneniu záväzku **Prijímateľa** (napr. v prípade, ak by nepretržitým plnením daného záväzku počas celého **Obdobia realizácie Projektu** došlo k neúčelnému vynakladaniu finančných prostriedkov vyplývajúcemu zo zabezpečenia tohto plnenia) bez toho, aby sa to považovalo za podstatné porušenie **Zmluvy** zo strany **Prijímateľa**. Výnimkou z povinnosti **Prijímateľa** podľa predchádzajúcej vety je situácia, kedy **Prijímateľ** začne **Realizáciu Projektu** pred dátumom nadobudnutia účinnosti **Zmluvy,** najskôr však po dátume **predloženia Žiadosti o prostriedky mechanizmu,** pričom o súhlas **Vykonávateľa** požiada ex post, a to Bezodkladne po nadobudnutí účinnosti **Zmluvy**.

b) počas celého **Obdobia realizácie projektu** bez predchádzajúceho písomného súhlasu **Vykonávateľa** nepremiestniť **Predmet Projektu** na iné miesto, ako bolo vopred stanovené/dohodnuté v **Zmluve** a/alebo uvedené v príslušnom stavebnom povolení, ak relevantné.

Porušenie týchto povinností zo strany **Prijímateľa** predstavuje podstatné porušenie **Zmluvy** v zmysle čl. 11 ods. 7 **VZP**.

6.12. Ak sa **Projekt** realizuje za účasti **Partnera**, **Prijímateľ** vyhlasuje, že pred podpisom **Zmluvy o poskytnutí prostriedkov mechanizmu** oboznámil **Partnera** s návrhom **Zmluvy** predloženým mu **Vykonávateľom** za účelom podpisu, a to v takej lehote, aby **Partnerovi** zostala zachovaná lehota v zmysle Zmluvy o partnerstve na využitie možnosti odstúpenia od Zmluvy o partnerstve po oboznámení sa s návrhom **Zmluvy**. **Prijímateľ** je povinný oboznámiť **Partnera** o každom návrhu zmeny **Zmluvy**, ktorá by mohla mať vplyv na postavenie **Partnera**, a informovať ho o jej zverejnení v zmysle Zmluvy o partnerstve.

6.13. Ak sa **Projekt** realizuje za účasti **Partnera**, Zmluva o partnerstve musí byť uzavretá pred uzavretím **Zmluvy** aPrijímateľ jepovinný doručiť **Vykonávateľovi** jeden rovnopis Zmluvy o partnerstve pred uzavretím **Zmluvy**. **Prijímateľ** je rovnako povinný Bezodkladne doručiť **Vykonávateľovi** aj  každý uzatvorený dodatok k Zmluve o partnerstve alebo novú uzatvorenú Zmluvu o partnerstve.

6.14. Ak sa **Projekt** realizuje za účasti **Partnera**, **Zmluvné strany** súhlasia s tým, že **Vykonávateľ** má právo, nie však povinnosť, v rozsahu svojho uváženia metodicky usmerňovať **Prijímateľa** a **Partnera** v súvislosti s **Projektom** a v nadväznosti na záväzky vyplývajúce **Prijímateľovi** a **Partnerovi** zo **Zmluvy** alebo zo Zmluvy o partnerstve.

1. **Záverečné ustanovenia**

7.1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v  znení neskorších predpisov (ďalej len „**zákon o slobode informácií**“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej povinného zverejnenia v Centrálnom registri zmlúv. Za súčasného rešpektovania ochrany osobnosti a osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť v zmysle príslušných ustanovení zákona o slobode informácií, v dôsledku čoho vyjadrujú súhlas s jej zverejnením.

7.2. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnenia musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.

7.3. Táto **Zmluva** sa uzatvára na dobu určitú a jej účinnosť končí **Finančným ukončením Projektu**. Odlišne od predchádzajúcej vety končí účinnosť **Zmluvy** v prípade:

7.3.1. neaplikuje sa;

7.3.2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich účinnosť končí s účinnosťou predmetných článkov;

7.3.3.článku 2 ods. 4 písm. g) a článku 14 **VZP** účinnosť trvá po dobu stanovenú v bodoch (i) a (ii) tohto bodu:

1. účinnosť článku2 ods. 4 písm. g) **VZP** končí uplynutím 10 rokov po uplynutí 30. pracovného dňa po **Ukončení realizácie Projektu,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí 10 rokov po dni, kedy **Vykonávateľ** doručí **Prijímateľovi** oznámenie o vysporiadaní námietok a
2. účinnosť článku 14 **VZP** v súvislosti s vymáhaním štátnej pomoci poskytnutej v rozpore s uplatniteľnými pravidlami vyplývajúcimi zo všeobecne záväzných právnych predpisov končí uplynutím 10 rokov po uplynutí 30. pracovného dňa po **Ukončení realizácie Projektu,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí 10 rokov po dni, kedy **Vykonávateľ** doručí **Prijímateľovi** oznámenie o vysporiadaní námietok.

7.4. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť, oprávnenosť **Partnera** alebo oprávnenosť **Projektu** v zmysle podmienok stanovených vo **Výzve**, ktoré viedli ku kladnému posúdeniu **Žiadosti o prostriedky mechanizmu**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**. Ustanovením akéhokoľvek zástupcu oprávneného konať za **Prijímateľa** nie je dotknutá zodpovednosť **Prijímateľa**. **Prijímateľ** môže menovať len jedného zástupcu, ktorým môže byť fyzická alebo právnická osoba. Ak **Prijímateľ** koná podľa **Zmluvy** prostredníctvom zástupcu, **Prijímateľ** je povinný doručiť **Vykonávateľovi** dokument, z ktorého vyplýva rozsah konania, na ktoré je oprávnený zástupca **Prijímateľa**.

7.5. **Prijímateľ** vyhlasuje, že všetky vyhlásenia pripojené ku **Kladne posúdenej** **žiadosti o prostriedky mechanizmu** ako aj zaslané **Vykonávateľovi** pred podpisom **Zmluvy** sú pravdivé, úplné a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

7.6. Prípadné spory vyplývajúce z tejto **Zmluvy** sa riešia prednostne pokusom o zmier. V prípade, ak sa zmier nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v Slovenskej republike.

7.7. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. **Zmluvné strany** sa v takom prípade zaväzujú Bezodkladne vzájomným rokovaním nahradiť neplatné zmluvné ustanovenie novým platným ustanovením, tak, aby zostal zachovaný účel **Zmluvy** a obsah jednotlivých ustanovení **Zmluvy.**

7.8.Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom**, s ohľadom na ich právne postavenie, nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 odsek 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom tak, ako to vyplýva zo záhlavia označenia **Zmluvy** na úvodnej strane. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.

7.9. V zmysle ustanovenia § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti, a to na 10 rokov od doby, kedy premlčacia doba začala plynúť po prvý raz.

7.10. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi na tejto **Zmluve**.

7.11. Táto **Zmluva** je v listinnej podobe vyhotovená v 4 rovnopisoch, z toho 1 pre **Prijímateľa,** 1 pre **Partnera** a 2 pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého listinného dodatku k **Zmluve**. Dohoda **zmluvných strán** k počtu rovnopisov sa neuplatní v prípade, ak k uzavretiu **Zmluvy** (resp. dodatku) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** (resp. dodatku) dochádza elektronicky, dátumy podpisov **zmluvných strán** sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.

7.12. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

Príloha č. 3 **Výstupy Projektu**

Príloha č. 4 **Podrobný rozpočet Projektu**

V Bratislave, dňa ........................................

...................................................................

**Vykonávateľ**

v zastúpení

titul, meno a priezvisko

funkcia

V ................................., dňa .................

...................................................................

**Prijímateľ**

v zastúpení

titul, meno a priezvisko

funkcia

Zmluva podpísaná elektronicky podľa zákona o dôveryhodných službách.